  Туспуктэм: Руслан Нуриахметов Наталия Сильвестрова 27-тӥ куарусёнэ Пичи Пургалась Быдӟым Атыкай ожысь ветеранлы Александра Кузнецовалы 104 арес тырмиз. Ветеранэз Удмуртилэн тӧроез Александр Бречалов «ВКонтакте» мерлыко вотэсысь бамаз вордӥськем нуналэныз ӟечкылаз. Александра Александровна Кузнецова вордскиз Пичи Пурга черкогуртын 1919-тӥ арын. 1943-тӥ арын Удмуртиысь мукет нылашъёсын ӵош фронтэ сюриз. 150 сантимертлэсь лапег луэмез понна полкын сое Кнопка нимазы. Нылмурт Карел фронтын зенитчица луыса служить кариз. Со Мурманск портэз кышкатэк утиз, наводчикъёслы снарядъёсын ящикъёс нуллӥз, зенитной орудиен ыбылӥськыны дышетскиз. Тушмонлэсь аслобетсэ Удмуртиысь зенитчитцаос нырысьсэ 5-тӥ куартолэзе 1943-тӥ арын ыбыса уськытӥзы. Александра Кузнецова Быдӟым Атыкай ожлэн II степенё орденэныз, «За оборону Советского Заполярья» но «За победу над Германией» медальёсын данъямын. Ож бере со кема аръёс ӵоже йӧл заводын бухгалтер луыса ужаз. 90 аресозяз куасэн нискылаз. 2017-тӥ арын Александра Александровна Москвае Вормон Парадэ вуылӥз, нош 2021-тӥ арын Пичи Пургалан Парадын мотоцикллэн уробояз нырысетӥ ортчиз. Тегъёс: БыдӟымАтыкайож ветеранъёс ПичиПурга Удмуртия  